**MATKALLE VALMISTAUTUMINEN**

* Ota mukaan passi, vakuutusasiakirja (jos on oma), eurooppalainen sairaanhoitokortti.
* Selvitä puhelinoperaattoriltasi tekstiviestien ja puheluiden lähettämisen ja vastaanottamisen hinnat Sveitsissä ja Ranskassa.
* Varaa mukaan pieni lompakko, joka mahtuu esim. housujen etutaskuun. Kaulapussi on turvallinen säilytyspaikka passille ja rahoille.
* Ota mukaan pieni suihkusaippua ja shampoo.
* Ota mukaan oma pyyhe.
* Sveitsissä on käytössä hieman Suomesta poikkeava sähköpistoke. Suomessa käytössä oleva kapea pistokemalli toimii myös Sveitsissä, mutta suurempi maadoitettu pistoke vaatii adapterin. Niitä saa ostaa Hostellista ja esim. Cernistä.
* Jos olet herkkäuninen, ota korvatulpat mukaan.
* Hostellissa saat aamiaiskortin, joka pitää näyttää joka aamu ja se leimataan aamiaiselle mentäessä.
* Hostellista saat myös matkakortin, jolla pääset liikkumaan julkisissa kulkuneuvoissa Geneven alueella. Jos menet Cernistä Ranskan puolelle, pitää bussiin ostaa matkalippu erikseen.
* Hanaveden pitäisi olla juotavaa, pullovesi on kuitenkin varmempi valinta.
* Jätä kaikki ylimääräiset kortit ja paperit lompakosta kotiin.
* Retkipäivänä Alpilla tarvitset lämpimiä vaatteita. Hanskat ja pipo / takissa huppu.
* Pieni reppu on hyvä käsimatkatavaroiden kuljettamiseen.
* Muistiinpanovälineet pitää olla mukana Cernissä.
* Pidä passi aina mukana, koska liikumme sekä Sveitsin että Ranskan alueilla.
* Pidä erityisen hyvää huolta lompakosta, passista, puhelimesta ja tabletista. Suurkaupungissa on aina ammattitaitoisia varkaita.
* Varaa bussimatkoille ja lennoille matkapahoinvointilääkettä, jos arvelet voivasi pahoin. Joku särkylääkekin on syytä ottaa mukaan.
* Menopäivälle voi varata hyvät eväät. Koululta emme taida saada eväitä, koska lähtö on jo maanantaina aamuyöllä.

**RAHASTA**

* Sveitsissä maksetaan frangeilla ja Cernissä käy myös eurot. Ranskan puolella maksetaan vain euroilla.
* Geneven hintataso on hieman korkeampi kuin suomessa (pizza n. 15-25CHF). Cernissä ravintolassa on tarjolla hyvin monenlaista ruokaa ja hinta on n.10-20CHF annoksesta riippuen. Salaatti maksetaan painon mukaan ja hintaan sisältyy aina vesi ja 3 palaa leipää.
* Frangeja voi vaihtaa etukäteen esim. nettipalvelusta tai matkalla lentokentältä. Frangeja voisi olla mukana 150-250CHF? Vaihdossa joutuu maksamaan pienen vaihtopalkkion.
* Euroja tarvitaan jonkin verran retkipäivänä ja jos haluaa käydä Ranskan puolella ostoksilla (100-200€). Pankkikortilla voi myös maksaa (kannattaa varmistaa etukäteen oman kortin käyttö ulkomailla).
* Tällä hetkellä (11.2.) frangin kurssi on 1€ = 1,05CHF tai 1CHF = 0,953€.

**MATKA-AIKATAULU**

* Lähtö Keuruulta uimahallin edestä ma 9.3. klo 01.30
* Lento Hki-Geneve 08.00 – 10.05 (Finnair AY2867Y)
* Lento Geneve-Hki 19.00 – 23.00 (Finnair AY2870Y)
* Paluu Keuruulle uimahallin eteen pe 13.3. klo 04.00

**RETKIPÄIVÄ**

Tiistaina teemme bussilla retken Genevejärven ympäri.

* Chamonix, mahdollisuus nousta Aiguille du Midin köysirataa n.3,8 kilometriin kahville (n.50€) tai ajaa vuoristojunalla katsomaan jään virtaamista Alpeilta alas laaksoon.
* Montreux, tutustuminen Chillonin linnaan. (5-10CHF?)
* Lausanne, tutustuminen Olympiapuistoon tai museoon?

**MATKAN KUSTANNUKSET / oppilas**

* Lennot ja majoitus (4 yötä) 509€
* Kotimaan bussimatkat 52€
* Retkipäivän bussi (omavastuu) 10€
* YK-vierailu 10€

**581€**

* Hissi Aquille du Midille 50€ (vapaaehtoinen)

**AVUSTUKSET / oppilas**

* Keuruun lukio 200€
* Keuruun Sähkö 60€

**260€**

* OPH:n 38€ käytetään retkipäivän bussimaksuun.
* OPH maksaa opetuksen ja vierailut Cernissä.
* Osa oppilaista on osallistunut vanhempainiltojen kahvituksiin ja keränneet retkikassaansa 50€-200€.
* Opiskelijat eivät maksa mitään valvojien kuluja.
* Julkisilla matkustaminen Genevessä kuuluu majoituksen hintaan.

**RUOKAILUISTA TULEVAT KUSTANNUKSET**

* Aamiainen kuuluu majoituksen hintaan.
* Päiväruoka + iltaruoka x 5 🡪 (15€ + 15€) x 5 = 150€ ??

**VAKUUTUKSET**

* Keuruun lukio on ottanut leirikoululaisille erillisen matkavakuutuksen seuraavan ifin ilmoituksen mukaisesti…

Laskin nyt matkavakuutuksen Cerniin 9.-13.3.2015 matkustavalle opettajalle ja viidelle oppilaalle, vakuutus sisältää hoitokulut ilman ylärajaa, matkavastuun ja –oikeusturvan sekä matkatavarat 337 e (minimi), hinnaksi tulee 132 e. Ilman matkatavaraa hinta on 114 e.